section_heading: Vojne jedinice
paragraph_text: Igrač može pojedinom timu dati određenu naredbu za borbu, ili postaviti ih na određena mjesta na polju kako bi iskoristio njihov potencijal. Primjerice, igrač može postaviti tim strijelaca iza tima milicije i lakše oklopljenih pješaka te im narediti da gađaju najbližeg neprijatelja, te su na taj način strijelci zaštićeni i istivremeno pružaju zaštitu pješacima i miliciji. Doduše, ishod borbi određuju kompjuterski izračuni koji u obzir uzimaju broj vojnih jedinica, njihovu kvalitetu i prethodno postavljene taktike, a igrač nakon izračuna može pogledati borbu u kratkom video isječku. Vojne jedinice mogu napustiti polje i pobjeći iz borbe ako su brojčano nadjačani ili ako je njihov zapovjednik ubijen. Isto tako, jedinice mogu biti ranjene ili ubijene u borbi. Različite rane utječu na različite statistike jedinice.